Document ID: 31997D0266

KOMMISSIONENS BESLUTNING af 18. december 1996 om en formular for oplysninger vedrørende foreslåede Natura 2000-lokaliteter (97/266/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 92/43/EØF af 21. maj 1992 om bevaring af naturtyper samt vilde dyr og planter (1), ændret ved akten vedrørende Østrigs, Finlands og Sveriges tiltrædelse, særlig artikel 4, stk. 1, andet afsnit, og
ud fra følgende betragtninger:
Ved artikel 4, stk. 1, andet afsnit, i direktiv 92/43/EØF er det fastsat, at medlemsstaterne sender Kommissionen en liste over de foreslåede Natura 2000-lokaliteter, som er omhandlet i nævnte direktivs artikel 4, stk. 1, sammen med oplysninger om hver lokalitet på en formular udarbejdet af Kommissionen efter proceduren i direktivets artikel 21;
for hver foreslået Natura 2000-lokalitet skal formularen omfatte et kort over lokaliteten, dens navn, beliggenhed og udstrækning samt de data, der er fremkommet ved anvendelse af kriterierne for udvælgelse af lokaliteten;
de i denne beslutning fastsatte foranstaltninger er i overensstemmelse med udtalelse fra det udvalg, der er nedsat i henhold til artikel 20 i direktiv 92/43/EØF -
VEDTAGET FØLGENDE BESLUTNING:
Artikel 1
Formularen for indgivelse af oplysninger i henhold til artikel 4, stk. 1, andet afsnit, i direktiv 92/43/EØF fastsættes som angivet i bilaget til denne beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 18. december 1996.

Labels: 12
20